» Breves » O alumnado de 3º e 4º de Primaria do CEIP Vista Alegre, de Burela, estivo este martes de excursión coas monitoras de Gaia pola Burela máis mariñeira.Cronica3.com A Mariña - costa de Lugo - información da Mariña lucense
23 de Febreiro de 2019
O alumnado de 3º e 4º de Primaria do CEIP Vista Alegre, de Burela, estivo este martes de excursión coas monitoras de Gaia pola Burela máis mariñeira.
Visitaron o barco museo Reina del Carmen, a cetárea Burela, a peixería O Almacén do Peixe e a nave de redes. Segundo as monitoras de Gaia “grazas a esta completa excursión puideron coñecer como é a vida do mar, as artes de pesca, o interior dun barco, as distintas especies de peixes e mariscos da zona e o oficio das redeiras”.
Este sàbado 23 de febreiro ás 19 horas na Biblioteca Municipal do concello de Viveiro terá lugar outro encontro de mulleres, organizado por Galegas8m
Os temas a tratar versarán a cerca da organización dos actos relacionados co 8 de marzo na localidade de Viveiro e na comarca da Mariña, así como a manifestación unitaria nacional feminista que terá lugar o vinderio 3 de marzo en Lugo. Baixo o lema POR TODAS AS MULLERES, POR TODOS OS DEREITOS: REVOLTA FEMINISTA! animamos a participar neste encontro a todas as mulleres da comarca.
O alcalde de Burela, Alfredo Llano, e o concelleiro de Educación, José Díaz, ofreceron este venres unha recepción a un grupo de 27 alumnxs e profesores do Collège Via Domitia de Poussan, en Francia
Este centro leva 20 anos participando nun intercambio estudantil co IES Monte Castelo. Para o seu país levaron coma agasallo uns pins e publicacións con información turística de Burela e da Mariña.
O Pescados Rubén Burela FS participou esta mañá nunha divertida campaña de reciclaxe
Lara Balseiro, Cami, Luci, Iago Míguez, Lucho e Juanfran saíron ás rúas do mercado de Burela para coñecer de preto como reciclan os burelaos, pero tamén para dar algún conselliño e resolver dúbidas, coa colaboración de Geseco e a área de Medio Ambiente do Concello de Burela.
A Concellería de Servizos Sociais de Burela organiza un curso de Bailes de Salón que dará comezo o 12 de marzo
O vindeiro luns, 25 de febreiro, abrirase o prazo de inscrición. As persoas interesadas deberán anotarse de xeito presencial na Casa do Concello. As prazas son limitadas e outorgaranse por orde de inscrición. Para obter máis información poden dirixirse ao seguinte número de teléfono: 982 58 06 09. A actividade empezará o 12 de marzo e rematará o 9 de xullo e terá lugar os martes na Casa da Cultura. Haberá tres quendas en horarios de 18:45 a 20:00 horas, de 20:00 a 21:15 horas. e de 21:15 a 22:30 horas.
Educando en Familia, de Ribadeo, que coordina Encarna Santos, xa está a celebrar coas familias o Entroido
Este xoves tivo lugar no CEIP Gregorio Sanz a primeira festa de celebración desta tradicional data na que houbo un obradoiro de disfraces e cancións e contos, co obxectivo de educar en valores a través do xogo.